**Grozījumu Ministru kabineta noteikumos saistībā ar mērķdotācijas izlietojuma pārskatu iesniegšanu un vārdu “novadu un republikas pilsētu pašvaldības” aizstāšanu ar vārdu “pašvaldības” apvienotais sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Saskaņā ar Ministru kabineta 2009. gada 15. decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība” 5.1 punktu anotācijas kopsavilkumu neaizpilda projektiem, kuru anotācijas I sadaļas 2. punkts nepārsniedz divas lapaspuses. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekti “Grozījumi Ministru kabineta 2016. gada 5. jūlija noteikumos Nr. 477 “Speciālās izglītības iestāžu un vispārējās izglītības iestāžu speciālās izglītības klašu (grupu) finansēšanas kārtība”” (turpmāk – grozījumi noteikumos Nr. 477), “Grozījumi Ministru kabineta 2011. gada 5. jūlija noteikumos Nr. 523 “Kārtība, kādā aprēķina un sadala valsts budžeta mērķdotāciju pedagogu darba samaksai pašvaldību izglītības iestādēs, kurās īsteno profesionālās pamatizglītības, arodizglītības un profesionālās vidējās izglītības programmas”” (turpmāk – grozījumi noteikumos Nr. 523) un “Grozījumi Ministru kabineta 2001. gada 28. augusta noteikumos Nr. 382 “Interešu izglītības programmu finansēšanas kārtība”” (turpmāk – grozījumi noteikumos Nr. 382) (turpmāk – noteikumu projekti) sagatavoti pēc Izglītības un zinātnes ministrijas (turpmāk – ministrija) iniciatīvas, lai veiktu gan grozījumus pēc būtības, gan tehniskus grozījumus attiecīgajos Ministru kabineta noteikumos. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saeima 2020. gada 10. jūnijā ir pieņēmusi Administratīvo teritoriju un apdzīvoto vietu likumu, ar kuru tiek mainīts Latvijas administratīvi teritoriālais iedalījums, kā arī administratīvo teritoriju iedalījumu apzīmējumi, vairs neparedzot administratīvo teritoriju “republikas pilsēta”, to aizstājot ar apzīmējumu “valstspilsēta”. Atbilstoši minētā likuma pārejas noteikumu 6. punktam ar 2021. gada pašvaldību vēlēšanās jaunievēlētās pašvaldības domes pirmo sēdi izbeidzas visu bijušo pašvaldību domju pilnvaras. Novada pašvaldība ir attiecīgajā novadā iekļauto pašvaldību institūciju, finanšu, mantas, tiesību un saistību pārņēmēja. Lai nodrošinātu nepieciešamo pārskatu iesniegšanu par valsts piešķirtā finansējuma izlietojumu, ar grozījumiem noteikumos Nr. 477, grozījumiem noteikumos Nr. 523 un grozījumiem noteikumos Nr. 382 attiecīgie Ministru kabineta noteikumi tiek papildināti ar normām, kas nosaka pašvaldībām, atbilstoši pašvaldību administratīvajām teritorijām, kādas ir spēkā līdz 2021. gada 30. jūnijam, pienākumu līdz 2021. gada 30. septembrim sagatavot un iesniegt pārskatus par laikposmā no 2021. gada 1. janvāra līdz 2021. gada 30. jūnijam saņemtā valsts finansējuma izlietojumu, kā arī papildināt attiecīgos noteikumus ar normām par to, ka pašvaldībām, atbilstoši pašvaldību administratīvajām teritorijām, kādas ir spēkā no 2021. gada 1. jūlija, līdz 2022. gada 20. janvārim jāsagatavo un jāiesniedz pārskati par laikposmā no 2021. gada 1. jūlija līdz 2021. gada 31. decembrim saņemtā valsts finansējuma izlietojumu. Ņemot vērā to, ka minētie Ministru kabineta noteikumi, kuros tiek veikti grozījumi pēc būtības, satur arī normas, kurās ietverta norāde uz republikas pilsētām, tajos veicami arī tehniski grozījumi, vārdu “novadu un republikas pilsētu pašvaldības” (attiecīgā locījumā) vietā lietojot vārdu “pašvaldības” (attiecīgā locījumā). Minētie grozījumi noteikumu projektos stāsies spēkā 2021. gada 1. jūlijā.Ievērojot minēto, visiem četriem augstāk minētajiem noteikumu projektiem sagatavots apvienotais sākotnējās ietekmes novērtējuma ziņojums (anotācija) saskaņā ar Ministru kabineta 2009. gada 15. decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība” 11.1 punktu. |
| 3. | Projekta izstrādē iesaistītās institūcijas | Ministrija. |
| 4. | Cita informācija | Nav |

|  |
| --- |
|  **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projektu tiesiskais regulējums attiecas uz pašvaldībām. |
| 2. | Tiesiskā regulējuma ietekme uz tautsaimniecību un administratīvo slogu | Administratīvais slogs vienreizēji palielināsies pašvaldībām atbilstoši tai normai noteikumu projektos, kas nosaka, ka pašvaldības, atbilstoši pašvaldību administratīvajām teritorijām, kādas ir spēkā līdz 2021. gada 30. jūnijam, līdz 2021. gada 30. septembrim sagatavo un iesniedz pārskatu par laikposmā no 2021. gada 1. janvāra līdz 2021. gada 30. jūnijam saņemtā valsts finansējuma izlietojumu. |
| 3. | Administratīvo izmaksu monetārs novērtējums | Noteikumu projekti šo jomu neskar. |
| 4. | Atbilstības izmaksu monetārs novērtējums | Noteikumu projekti šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Noteikumu projekti šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Apvienotais sākotnējās ietekmes novērtējuma ziņojums sagatavots par grozījumiem noteikumos Nr. 477, grozījumiem noteikumos Nr. 523 un grozījumiem noteikumos Nr. 382. |
| 2. | Atbildīgā institūcija | Ministrija. |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekti šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| Plānotās sabiedrības līdzdalības un komunikācijas aktivitātes saistībā ar projektu | Noteikumu projekti tiks publicēti ministrijas mājaslapā. |
| Sabiedrības līdzdalība projekta izstrādē | Noteikumu projekti 2021. gada ... martā publicēti ministrijas mājaslapā (pieejami:…). |
| Sabiedrības līdzdalības rezultāti | Noteikumu projekti šo jomu neskar. |
| Cita informācija | Nav |

|  |
| --- |
|  **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ministrija, pašvaldības. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta regulējums neatstāj ietekmi uz institūciju cilvēkresursiem un jaunas institūcijas nav nepieciešams veidot. |
| 3. | Cita informācija | Nav |

Izglītības un zinātnes ministre I. Šuplinska

Vīza:

Valsts sekretārs J. Volberts

10.03.2021.

Jansone 67047973

modra.jansone@izm.gov.lv